Det voldsomme vejr satte lørdag eftermiddag en stopper for kampen i 1. division mellem Jammerbugt FC og FC Fredericia. Da de to hold forlod banen i Pandrup efter de første 45 minutter, og stillingen på det tidspunkt var 1-0 til gæsterne, begyndte det kraftige skybrud med lyn og torden for alvor at tage fat. Hele tre gange blev starten på anden halvleg udsat på grund af det kraftige regnvejr. Men ikke mindst de mange lyn og torden gjorde, at kampens dommer til sidste udsatte kampen, som nu skal spilles færdig på et andet tidspunkt. Jammerbugt bedst fra start Det var ellers det undertippede hjemmehold fra Jammerbugt, der var kommet bedst fra kampens start, og overraskede favoritterne fra Midtjylland med at lægge højt pres på udeholdet. Det kom da også til et par gode chancer, men efterhånden overtog gæsterne spillet og i det 29. minut kom FC Fredericia foran på mål af Christian Tue Jensen. Kun godt målmandsspil af den tidligere AaB målmand Marcus Bundgaard gjorde, at det blev ved det ene mål. Nu venter man så på hvornår den sidste del af kampen, og det vil sige hele anden halvleg skal spilles færdig Det sandsyndlige er at kampen starter med samme stilling, som da det den blev afbrudt en 1-0 føring til FC Fredericia, hvorefter man spiller de sidste 45 minutter.

Opsummering:
Det kraftige uvejr med skybrud og lyn og torden over Nordjylland betød, at kampen mellem Jammerbugt FC og FC Fredericia ikke blev færdigspillet lørdag.